stanford-oval/wikipedia huggingface dataset:
Myriokefalonin taistelu
Taistelu

Manuel kokosi valtavan armeijan ja aloitti marssimaan seldžukkien maita kohti. Arslan olisi halunnut neuvotella, mutta Manuel luuli olevansa ylivoimainen ja kieltäytyi rauhantarjouksista. Manuel lähetti osan armeijastaan Andronikos Vatatzesin johdolla Amasiaa kohti. Hän johti itse suurimman osan armeijastaan seldžukkien pääkaupunkia Ikonionia kohti. Kumpikin armeija joutui kulkemaan metsäisiä reittejä pitkin joiden varrella turkkilaisten oli helppo tehdä yllätyshyökkäyksiä. Amasiaan matkalla ollut armeija tuhoutui tällaisessa hyökkäyksessä ja seldžukit lähettivät Manuelille Andronikos Vatatzesin pään. Seldžukit tuhosivat myös viljelyksiä ja myrkyttivät lähteitä vaikeuttakseen Manuelin marssia.
Marsiessaan erästä vuoristosolaa pitkin lähellä Myriokefalonin linnoitusta Manuelin joukot jäivät loukkuun. Manuelilla on arvioitu olleen noin 25 000 sotilasta mukanaan. Vaikka hänellä olisi saattanut olla jopa 50 000. Armeijaan kuului myös joukkoja Antiokian Balduinin johdolla joka myös komensi armeijan oikeaa siipeä. Vasenta siipeä komensi Johannes Kantakuzenos. Kilij Arslanilla oletetaan olleen saman verran joukkoja, tosin tarkkaa määrää ei tiedetä.
Seldžukit hyökkäsivät ensin bysanttilaisten oikeaa siipeä kohti, joka kärsi raskaita tappioita. Antiokian Balduin oli itse kuolleitten joukossa. Aluksi keisari Manuel piti tilannetta täysin toivottomanan ja oli jo vähällä jättää armeijansa oman onnensa nojaan. Lopulta hän kuitenkin ryhtyi toimeen ja keräsi joukkoja ympärilleen. Ajettuaan seldžukit solasta loput armeijasta pääsi kulkemaan sen läpi pienemmin tappioin. Bysanttilaiset olivat kuitenkin menettäneet omat piiritysvarusteensa ja heillä ei ollut enää mahdollisuutta vallata Ikonionia. Lopulta armeija pääsi palaamaan kun Manuel lupasi Kilij Arslanille että hän purkaisi kaksi linnoitusta Dorylaeumissa ja Sibliassa.
Taistelun jälkeen

Vaikka Manuel itse vertasi taistelua Manzikertiin ei sillä kuitenkaan ollut samanlaista vaikutusta armeijan toimintakykyyn. Bysantti menetti nyt kuitenkin lopullisesti otteen Vähän-Aasian sisämaahan.
David Wilkerson

| David Wilkerson |
| --- | --- |
 David Wilkerson konferenssissa Chilessä vuonna 2008
Henkilötiedot
Syntynyt: 19. toukokuuta 1931 Hammond, Indiana, Yhdysvallat
Kuollut: 27. huhtikuuta 2011 (79 vuotta)
Kansalaisuus:  Yhdysvallat
Ammatti:  pappi,  ehkäisevä päihdetyö,  uskonnollinen kirjailija
Kirjailija
Aiheet:  Raamattu, synti, armo jne.
Esikoisteos:  Risti ja linkkuveitsi ja Pieniä ihmisiä
Aiheesta muualla
Worldchallenge.org
Löydä lisää kirjailijoitaKirjallisuuden teemasivulta
David Ray Wilkerson (19. toukokuuta 1931 Hammond, Indiana, Yhdysvallat – 27. huhtikuuta 2011 Cuney, Texas) oli yhdysvaltalainen kristitty pastori, bestsellerkirjailija, yli tuhannen katkaisuhoitoaseman perustaja ja useiden kehitysapuhankkeiden takana.
Wilkerson oli sukunsa kahdeksas suoraan alenevassa polvessa toimiva pastori. Hänen poikansa Gary Wilkerson jatkaa edelleen yhdeksännessä polvessa perinnettä ja kutsumusta pastorina. David Wilkerson tuli New Yorkiin vuonna 1958 ja hänen kutsumuksensa oli siitä lähtien saarnata jenginuorille ja narkomaaneille. Samana vuonna hän perusti Teen Challenge -järjestön. Wilkerson siirsi päämajansa Texasiin vuonna 1971, mutta palasi takaisin New Yorkiin myöhemmin. Vuonna 1981, yhdessä pastori Niilo Yli-Vainion kanssa syntyi kirja nimeltä Otatko Sinä?, joka oli kannanotto ja raamatullinen ratkaisu alkoholiongelmaan, moraaliin ja raittiuteen. Vuonna 1987 David Wilkerson perusti monikansallisen Times Square Church -seurakunnan New Yorkiin, johon kuuluu nykyisin noin 8 000 jäsentä yli sadasta eri kansallisesta alkuperästä. Hän kirjoitti useita kirjoja, joista on suomennettu noin kolmekymmentä, niistä tunnetuin on 15 miljoonaa kappaletta myynyt Risti ja linkkuveitsi -kirja. Vuodesta 1999 lähtien Wilkerson toimi oman seurakuntansa ohella myös maailmanlaajuisessa julistustyössä. Wilkersonin perustamia vieroituskeskuksia on perustettu maailmanlaajuisesti yli 1 200, joista 233 on Yhdysvalloissa. Viidenkymmenen vuoden palvelustyön jälkeen Wilkerson kiteytti työnsä sanoen:
| 0 | 1 | 2 |
| --- | --- | --- |
| ” | On vain kyse yhdestä asiasta. Yksi kaipaus. Kyse on enemmästä kuin halusta olla rakastettu ja hyväksytty, tai saada ihmisiltä kunniaa. Kyse on suuremmasta kuin tietää eläkepäiviensä olevan turvatut. Tämä ei merkitse mitään. Kyse on vain yhdestä asiasta: Tahdon olla kuin Jeesus. Tahdon nähdä Hänen kasvonsa. Tahtoisin olla heijastus siitä millainen Hän on. Herra kun sanoit "Etsikää kasvojani." Sydämeni vastasi sinulle: "Sinun kasvojasi Herra tahdon etsiä!" Se on vastaus." | ” |
– David Wilkerson
Työ narkomaanien, jenginuorien, orpojen, leskien ja köyhien hyväksi

| 0 | 1 | 2 |
| --- | --- | --- |
| ” | Isä ei pitänyt fanfaareista, tunnustuksista ja seremonioista. Hän kieltäytyi kutsuista tavata maailman johtajia, mutta oli valmis antamaan kaikkensa tukeakseen köyhää orpoa tai leskeä hädässä...Teen Challengen, World Challengen ja Times Square Churchin perustamisen jälkeen hän halusi ruokkia nälkäänäkeviä lapsia maailman köyhimmissä maissa. Tänä päivänä Pass the Bread auttaa pelastamaan tuhansia lapsia 56 keskuksen kautta kahdeksassa maassa. | ” |
– Gary Wilkerson. 2011lähde tarkemmin?
Alun perin Wilkerson toimi yhdysvaltalaisessa helluntailaisessa Assemblies of God -liikkeessä. Wilkerson toimi maalaispastorina Pennsylvaniassa. Nähtyään vuonna 1957 sanomalehdestä, että useita New Yorkin nuoria oli syytettyinä murhista, hän päätti siirtyä katulähetystyöhön. Muun muassa huomattavan puertoricolaisperäisen Mau-Mau-jengin johtaja Nicky Cruz kääntyi Wilkersonin julistustyön seurauksena kristinuskoon.lähde?
Varhain 1960-luvulla David Wilkerson, hänen vaimonsa Gwen sekä useita muita henkilöitä rukoili yhdessä kolmen eri palvelutyön synnyn puolesta Coloradossa; Teen Challenge USA, YWAM ja Teen Challenge Europe-Asia. Palvelutyöt tavoittivat nuoret ja aikuiset keskuksien kautta elämässä esiintyneiden ongelmien keskeltä. Teen Challenge USA ja Teen Challenge Europe-Asia perustivat huumevieroitusohjelman perustuen Raamatun arvovaltaan, joka havaittiin yhdeksi tehokkaimmista laadussaan hoidettaessa päihderiippuvuudesta kärsiviä ihmisiä.
Opetuksia

Wilkerson piti huomattavan kirjallisen tuotantonsa lisäksi useita kokoussarjoja ympäri maailman vuodesta 1999 lähtien. Suomeen ja Helsinkiin kutsuttuna hän kävi ainakin vuosina 2001 ja 2004, sekä piti tilaisuuksia muun muassa Helsingin Rautatientorilla, Messukeskuksessa, Jäähallissa ja Saalem-seurakunnassa Hakaniemessä. Ylilääkäri Pekka Reinikaisen mukaan Wilkersonin vuonna 1974 ilmestynyt kirja Näky pitää hämmästyttävällä tavalla paikkansa ennustuksiltaan ja näyiltään ja Reinikainen näkee niiden useassa kohdassa jo täyttyneen maailmassa.
Wilkerson uskoi, että ainut palvelutyö, minkä Jumala hyväksyy tai näkee hyväksi, on sellainen, joka on saanut alkunsa henkilön rukoillessa sulkeutuen huoneeseensa yksin Jumalan kanssa ja etsien hänen tahtoaan.
Wilkerson kertoi muun muassa George Bowen ja T. Austin-Sparksin vaikuttaneen hänen elämäänsä ja julistustyöhönsä.
Opetuksia > Pysyminen Jumalan rakkaudessa

Wilkersonin mukaan Jumalan rakkaus ilmaistaan meille, kun me synnymme uudesti. Hänen mukaansa uskovalta kysyttäessä tämä tietäisi ainakin seuraavan Jumalan rakkaudesta: "Tiedän, että Jumala rakastaa minua, koska hän antoi poikansa kuolemaan puolestani", jolloin uskovat kristityt viittaisivat Raamatun jakeeseen: "Sillä niin on Jumala maailmaa rakastanut, että hän antoi ainokaisen poikansa, ettei yksikään, joka häneen uskoo, hukkuisi, vaan hänellä olisi iankaikkinen elämä." Wilkersonin mielestä on upea hetki, kun uskova tajuaa tämän totuuden, mutta harvat uskovat oppivat kuitenkaan pysymään Jumalan rakkaudessa. Uskova tietää jotakin rakkaudestaan Herraan – mutta harvoin uskova pyrkii saamaan selvyyttä Jumalan rakkaudesta meitä kohtaan. Kysyttäessä uskovalta, tämä usein pystyy osoittamaan vain muutaman kohdan Raamatusta, joka kertoo Jumalan rakkaudesta, Wilkerson jatkaa.
Wilkersonin mukaan voitokkaan elämän salaisuus on Jumalan rakkaus. Hyvin monet tulevat hänen mukaansa hengellisesti kylmiksi ja laiskoiksi, koska heillä ei ole tietoa Jumalan rakkaudesta heitä kohtaan. He eivät tiedä, että heidän suurin aseensa saatanan hyökkäyksiä vastaan on olla täysin vakuuttunut Jumalan rakkaudesta heitä kohtaan Pyhän Hengen ilmoituksen kautta. Wilkerson listaa kolme kohtaa, jotka hän kokee Pyhän Hengen näyttäneen hänelle rakkaudestaan omiaan kohtaan:
Jumala rakastaa omiaan samalla rakkaudella, jolla Hän rakastaa Jeesusta, joka istuu Hänen oikealla puolellaan.
Pysyäksesi Jumalan rakkaudessa sinun tulee tuntea Hänen rakkautensa, uskoa ja luottaa siihen taisteluissasikin.
Jumalan rakkaus tulee meihin ainoastaan Jeesuksen Kristuksen kautta.
Opetuksia > Näky maailmantalouden romahduksesta

Wilkerson varoitti useamman vuosikymmenen ajan maailmanlaajuisesta talouden romahtamisesta. Vuonna 1974 ilmestyi Wilkersonilta kirja nimeltä Näky, joka kuvaa näkyä ja ennustaa maailmantalouden romahdusta. Tästä aiheesta uudempi kirja, vuodelta 1998 on nimeltään Taloudellisen tuhon jyrkänteellä - viimeinen varoitus. Aasiasta alkavasta globaaliksi muotoutuvasta talouskaaoksesta. Se olisi osa prosessia, jossa päämääränä on pedonmerkkijärjestelmän läpiajo. Wilkerson tähdensi Näky-kirjassaan näkyään seuraavasti: "Oikeastaan en näe tulevan mitään varsinaista lamakautta, vaan niin laajamittaisen taloudellisen taantuman, että se vaikuttaa lähes jokaisen palkansaajan elämäntyyliin niin Amerikassa kuin muuallakin maailmassa".
Näystään hän sanoi kokevansa jumalallista velvollisuutta varoittaa pappeja ja uskonnollisia järjestöjä, jotta he harkitsisivat kauan ja perusteellisesti kaikkia suuria sijoituksia. Wilkersonin mukaan ne, jotka eivät valmistaudu taloudelliseen romahdukseen, vaan kuluttavat ja ostavat tarpeettomuuksia, kärsivät eniten. Wilkerson jatkaa näkyään sanoen, että edes sijoittaminen kultaan tai hopeaan ei takaa taloudellista varmuutta, vaikka niiden hinnat nousevatkin. Näiden alkuaineiden vaihteleva ja epävakaa arvo on osa maailmaa hallitsevan taloudellisen sekasorron kuvasta, Wilkerson tähdentää.
Opetuksia > Näky moraalisesta romahduksesta

Kirjassaan Näky nyt Wilkerson kertoi, kuinka saastan tulva tuo moraalisen romahduksen. Hänen mukaansa tätä moraalista romahdusta ei voi voittaa mikään minkä ihmismieli voi "loihtia" esiin. Wilkersonin mukaan romahdus tuo tullessaan alastomuutta, turmeltuneisuutta ja saastan tulvaa, että se vaivaa useimpien nykyajan hurskaimpien kristittyjen mieltä ja sielua. Hän sanoo, että ne kristityt, jotka eivät astu Jumalan turviin, joutuvat tämän saastan valtaan.
Hän näki, että on tulossa yläosattomuutta ja alaikäisiltä kiellettyjä elokuvia televisioon keskiyön jälkeen. Wilkerson kokee, että suuri askel pornofilmeissä ovat niin kutsutut "dokumenttielokuvat", jotka kuvaavat joukkohomoseksuaalisuutta ja jännitysmurhia. Motellit mainostavat itseään "ilotaloiksi", kun muutaman dollarin lisämaksusta vieraat voivat katsoa kovan luokan pornoelokuvia huoneissaan, josta Wilkerson arvelee tulevan erityisen suosittua opiskelijoiden keskuudessa. Wilkerson näki myös kuinka seksi valtaa lehtikioskit sekä koulujen sukupuolivalistuksen, jossa homoseksuaalinen rakkaus on normaalia ja että sukupuolileikit naimattomien välillä ovat toivottavia, "jos toiset suuresti kunnioittavat toisiaan".
Opetuksia > Näky suuresta nuoriso-ongelmasta

"Uskon, että keksitään uusi seksilääke, jota pian jaetaan mustassa pörssissä teini-ikäisille ja opiskelijoille. Se luhistaa moraalisen pidättyvyyden ja johtaa tuhannet teini-ikäiset irrallisiin sukupuolisuhteisiin."
Opetuksia > Näky koskien Suomea

Wilkersonin mukaan Jumalan Pyhä Henki etsii sekä löytää janoisia sydämiä Neuvostoliitosta, Kiinasta ja Itä-Euroopasta. Hänen mukaansa Jumala suo idän ja lännen välille hetkellisen aselevon, jotta sen aikana levitettäisiin evankeliumi kommunistimaihin. Wilkersonin mukaan evankeliumin tie Neuvostoliittoon kulkisi Suomen kautta ja että Suomessa tapahtuva Pyhän Hengen toiminta leviäisi Neuvostoliittoon. Lyhyen vapauden aikana tapahtuisi hengellistä herätystä, mutta sitten ovet äkkiä sulkeutuvat sekä alkaa mieletön vaino, joka vetää mukaansa herätyksen piirissä olleet kansat, Wilkerson toteaa.
Opetuksia > Näky viimeisestä yrityksestä pettää Jumalan valittuja

Wilkerson näki tämän sukupolven Jeesukseen uskovat "viimeisinä kristittyinä". Wilkerson kuvaa, kuinka Saatana tulee niin viekkaasti, viattomasti ja huomaamatta, että vain harvat käsittävät sitä. Paha houkuttelee kristityt asioilla, jotka sinänsä ovat hyväksyttäviä, mutta jotka väärinkäytettyinä tulevat tuomioksi. Wilkerson näkee, että kaikkein suurin kiusaus viimeisille kristityille on hyvinvointi. Jumala ei ole vaurautta ja menestymistä vastaan, mutta Wilkerson näkee silti, että hyvinvointi pettää miljoonia kristittyjä. Hän näkee kuinka Saatana pyytää lupaa kiusata viimeisiä kristittyjä. Tämä on Wilkersonin näky kirjasta Näky nyt:
Kuolema

| 0 | 1 | 2 |
| --- | --- | --- |
| ” | Niille, jotka vaeltavat juuri nyt kuoleman laaksojen ja varjojen läpi, kuuluu tämä sana: "Itku jatkuu läpi pimeyden ja hirveiden öiden. Siinä pimeydessä kuulet pian Isän kuiskauksen: "Minä olen kanssasi. En voi kertoa sinulle juuri nyt, miksi käyt läpi näitä asioita, mutta jonain päivänä kaikki selviää. Näet sitten, että se kaikki oli osa suunnitelmaani. Se ei ollut vahinko, eikä se ollut sinun epäonnistumisesi tulosta. Pysy lujana. Anna minun syleillä sinua kivun hetkinä." | ” |
– David Wilkerson. 27. huhtikuuta 2011
David Wilkerson kuoli 27. huhtikuuta 2011 auto-onnettomuudessa Yhdysvalloissa Texasissa 79-vuotiaana. Hänen autonsa ajautui moottoritie 175:llä vastaantulevien kaistalle ja törmäsi kuorma-autoon. David Wilkersonilla ei raportin mukaan ollut turvavyötä kolarihetkellä ja hän sai surmansa tapahtumahetkellä. Kolarin tapahtumapaikka moottoritiellä Cuneyssä, joka on noin 160 km Dallasista kaakkoon. Kolarissa loukkaantuivat hänen 70-vuotias vaimonsa Gwen Wilkerson, joka raportin mukaan piti turvavyötä kolarin hetkellä, sekä kuorma-autoa ajanut kuljettaja.
The Wall Street Journal uutisoi onnettomuuden jälkeen: "Pastori David Wilkerson loi pisimpään kestäneen shown Broadwayn teatterikadulle, 8 000 jäsenen vahvan helluntaiseurakunnan, joka on omistautunut pelastamaan New Yorkin kaupungin narkomaanit ja prostituoidut."
Aiheesta muualla

David Wilkersonin muistokirjoitus Helsingin Sanomissa[vanhentunut linkki]
David Wilkersonin Blog
David Wilkersonin kotisivut
World Challenge Saarnasarja, David Wilkerson, suomennetut tekstit, osa 1
World Challenge Saarnasarja, David Wilkerson, suomennetut tekstit, osa 2
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Belgia  Yhdysvallat  Latvia  Japani  Tšekki  Korea 2  Alankomaat  Puola  Portugali 
Tieteilijät:  CiNii 
Henkilöt:  DDB 
Muut:  IdRef 
Teen Challengen logo
Wilkersonin perustama seurakunta New Yorkissa.
Melorian taistelu (1284)

Melorian meritaistelu käytiin 6. elokuuta 1284 Italiassa sijaitsevan Livornon kaupungin edustalla olevan Melorian saaren lähistöllä Tyrrhenanmerellä. Taistelevina osapuolina olivat Genovan kaupunki, joka oli voimakkaassa nousussa Välimeren alueen merimahdiksi sekä Pisan kaupunki, joka on jo pääsääntöisesti ohittanut kulta-aikansa alueellisena merivaltana. Taistelu oli perinteinen laivastojen välinen meritaistelu. Taistelu päättyi genovalaisten voittoon ja se merkitsi loppua Pisan kaupungin roolille merivaltiona.
Genovalaisten komentajina toimivat Oberto Doria, Benedetto Zaccaria ja Oberto Spinola. Pisän joukkoja puolestaan komensivat Alberto Morosini, Ugolino della Gherardesca sekä Andreotto Saraceno. Genovalaisilla oli taistelussa selkeä ylivoima, sillä heillä oli 93 alusta ja pisalaisilla vain 72 alusta. Taistelusta ei ole tietoja genovalaisten menetyksistä, muuta on arvioitu 5000–6000 pisalaisen kuolleen, noin 11 000 joutuneen vangiksi sekä 50 aluksen uponneen tai saadun sotasaaliiksi.
Taistelun konteksti

Kaksi italialaista tasavaltaa taistelivat herruudesta Korsikan ja Sardinian saarilla.  Nämä ajautuivat avoimeen kiistaan vuonna 1282 tavoitteenaan kummallakin saada valvontaansa Tyrrhenanmeren meritiet. Melorian meritaistelu on eräänlainen päätepiste tälle taistelulle vaikutusvallasta.
Vuosina 1282, 1283 ja 1284 käydyistä taisteluista yksikään ei sujunut Pisan kannalta myönteisesti. Toisaalta heillä olivat tukenaan katalaanit ja Venetsian kaupunkivaltio, jonka edut olivat ristiriitaisia Genovan kaupungin kanssa. Kaikesta henkisestä tuesta huolimatta Pisa ei saanut kummaltakaan osapuolelta mitään aineellista tai miehistöllistä apua.
Genovalaiset, joiden laivasto oli vastustajan vastaavaa voimakkaampi ja tehokkaampi, lähettivät koko sotalaivastonsa vihollista vastaan. Kun genovalaiset ilmaantuivat Melorian saaren edustalle, niin pisalaiset olivat ryhmittäneet laivastonsa Arno-joen suulle, jossa on Porto Pisano, eli kaupungin satamakaupunki. Myös Pisan laivasto edusti koko kaupungin voimaa ja tasavallan mahtavuutta. Taisteluun osallistuivat pisalaisista kaikkien keskeisten mahtiperheiden edustajat ja myös suuri osa tasavallan korkeista virkamiehistä.
Taistelun seuraukset

Pisan tasavalta, joka oli joutunut jo kaksi vuotta aiemmin poistumaan aragonialaisten tulon seurauksena Sisiliasta ja menettänyt kaiken vaikutusvaltansa Sardinian asioihin, menetti myös Korsikan genovalaisille.
Kun Pisa joutui kokemaan samanaikaiset hyökkäykset sekä firenzeläisten että luccalaisten taholta, niin tasavalta ei koskaan enää toipunut tästä tappiokierteestään. Kaksi vuotta taistelun jälkeen genovalaiset valtasivat Porto Pisanon ja sen sataman. Tämän lopullisen tappion jälkeen Pisa menetti lopullisesti asemansa keskeisenä Välimeren merivaltana kuten myös Toscanan alueen keskeisen kaupunkivaltion asemaan. Lopullisesti Firenze liitti kaupungin alueisiinsa vuonna 1406.
Taistelun seuraukset toimivat myös henkilötasolla, sillä hallitseva kreivi Ugolino tuomittiin kuolemaan nälkään poikiensa ja lastenlastensa kanssa. Tästä tapahtumasta kerrotaan Danten Jumalaisen näytelmän osassa Helvetti ja sen laulussa 32.
Lloyd Libiso

| Lloyd Libiso> Henkilötiedot |
| --- | --- |
Syntynyt: 26. heinäkuuta 1993 (ikä 31)
Kansalaisuus:  suomi
Ammatti:  toimittaja, radiotoimittaja, juontaja
Lloyd Ari Waswa Libiso (s. 26. heinäkuuta 1993) on suomalainen toimittaja, tuottaja, käsikirjoittaja ja radiojuontaja. Libiso on esiintynyt Inttistoorit-podcastissaan sarjan toimittajana ja käsikirjoittajana. Hän on työskennellyt myös Yle Kioskilla ja juontanut YleX:n viikonloppu -nimistä ohjelmaa. Lisäksi hän on vieraillut monesti Mikä keissi? -podcastissa.
Libiso aloitti Jesse Sarkkisen ja Aleksi Rantamaan kanssa Isoi juttui -podcastin vuoden 2024 alussa. Ensimmäinen jakso julkaistiin Podimo-palveluun 29. tammikuuta 2024.
Libison äiti on suomalainen ja isä kenialainen.
Libiso oli mukana Selviytyjät Suomen 8. tuotantokaudella vuonna 2023. Hän on mukana kilpailijana myös Farmi Suomi -televisio-ohjelman seitsemännellä kaudella, joka kuvattiin Pieksämäellä elokuussa 2024.
Libisosta julkaistiin elokuussa 2024 Johnny Knigan kustantama, Lamppu Laamasen kirjoittama elämäkerta Lloyd Libiso – Pää edellä. jota Helsingin Sanomien toimittaja Milla Palkoaho luonnehti ”ympäristörikokseksi”. Kirja sisältää arjen edesottamuksia, kuten alkoholinkäyttöä, armeijassakäyntiä ja housuihin virtsaamista. Palkoaho osoittaa syyttävällä sormella kustantajaa Johnny Knigaa, joka hänen mukaan on venyttänyt ”julkaisukelpoisen kirjallisuuden rajoja enemmän kuin ehkä koskaan aiemmin”.
Lady Gagan diskografia

| 0 | 1 | 2 |
| --- | --- | --- |
 Lady Gaga The Chromatica Ball -kiertueella vuonna 2022.
Julkaisut
| ↙Studioalbumit | 5 |  |
| ↙Kokoelmat | 3 |  |
| ↙EP:t | 4 |  |
| ↙Singlet | 38 |  |
| ↙Musiikkivideot | 42 |  |
| ↙Soundtrackit | 2 |  |
| ↙Yhteisalbumit | 2 |  |
Yhdysvaltalaisen pop-laulaja-lauluntekijä Lady Gagan diskografia käsittää kuusi studioalbumia, kolme kokoelma-albumia, neljä EP-levyä ja 38 singleä. Lisäksi Lady Gaga on esiintynyt muiden artistien kanssa ja sanoittanut kappaleita lukuisille muille artisteille.
Albumit > Studioalbumit

| Nimi | Albumin tiedot | Listasijoitukset> AUS  | Listasijoitukset> CAN  | Listasijoitukset> FIN  | Listasijoitukset> FRA  | Listasijoitukset> GER  | Listasijoitukset> ITA  | Listasijoitukset> NZ  | Listasijoitukset> SWI  | Listasijoitukset> UK  | Listasijoitukset> US  | Sertifikaatti |
| --- | --- | --- | --- | --- | --- | --- | --- | --- | --- | --- | --- | --- |
| The Fame |  Julkaistu: 19. elokuuta 2008  Levy-yhtiö: Streamline, KonLive, Cherrytree, Interscope | 3 | 1 | 3 | 2 | 1 | 13 | 2 | 1 | 1 | 2 |  BPI: 10 x Platinaa  IFPI: Platinaa |
| Born This Way |  Julkaistu: 23. toukokuuta 2011  Levy-yhtiö: Streamline, KonLive, Interscope | 1 | 1 | 2 | 1 | 1 | 1 | 1 | 1 | 1 | 1 |  BPI: 3 x Platinaa  IFPI: Kultaa |
| Artpop |  Julkaistu: 6. marraskuuta 2013  Levy-yhtiö: Streamline, Interscope | 2 | 3 | 3 | 3 | 3 | 2 | 2 | 2 | 1 | 1 |  BPI: Kultaa |
| Joanne |  Julkaistu: 21. lokakuuta 2016  Levy-yhtiö: Streamline, Interscope | 2 | 2 | 5 | 9 | 6 | 2 | 2 | 3 | 3 | 1 |  BPI: Kultaa |
| Chromatica |  Julkaistu: 29. toukokuuta 2020  Levy-yhtiö: Streamline, Interscope | 1 | 1 | 1 | 1 | 3 | 1 | 1 | 1 | 1 | 1 |  BPI: Kultaa |
| Harlequin |  Julkaistu: 27. syyskuuta 2024  Levy-yhtiö: Interscope | 40 | 66 | 43 | 10 | 9 | 12 | 28 | 4 | 11 | 20 |  |
Albumit > Kokoelmat

| Nimi | Albumin tiedot | Listasijoitukset> AUS  | Listasijoitukset> CAN  | Listasijoitukset> FIN  | Listasijoitukset> FRA  | Listasijoitukset> ITA  | Listasijoitukset> NZ  | Listasijoitukset> SWE  | Listasijoitukset> UK  | Listasijoitukset> US  | Sertifikaatti |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| The Remix |  Julkaistu: 3. maaliskuuta 2010  Levy-yhtiö: Streamline, KonLive, Cherrytree, Interscope | 12 | 5 | 17 | 19 | 22 | 9 | 40 | 3 | 6 |  BPI: Kultaa |  |  |  |  |  |  |  |  |
| Born This Way: The Remix |  Julkaistu: 18. marraskuuta 2011  Levy-yhtiö: Streamline, KonLive, Interscope | 62 | 49 | — | 71 | 89 | — | — | 77 | 105 |  |  |  |  |  |  |  |  |  |
| Dawn of Chromatica |  Julkaistu: 3. syyskuuta 2021  Levy-yhtiö: Streamline, Interscope | 66 | 89 | — | 108 | 49 | 32 | — | 56 | 66 |  |  |  |  |  |  |  |  |  |
"—" tarkoittaa tallenteita, jotka eivät ole yltäneet listalle tai joita ei ole julkaistu ko. maassa
Albumit > Soundtrackit

| Nimi | Albumin tiedot | Listasijoitukset> AUS  | Listasijoitukset> CAN  | Listasijoitukset> FIN  | Listasijoitukset> FRA  | Listasijoitukset> GER  | Listasijoitukset> ITA  | Listasijoitukset> NZ  | Listasijoitukset> SWI  | Listasijoitukset> UK  | Listasijoitukset> US  | Sertifikaatti |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| A Star Is Born (Bradley Cooperin kanssa) |  Julkaistu: 5. lokakuuta 2018  Levy-yhtiö: Interscope | 1 | 1 | 5 | 1 | 4 | 4 | 1 | 1 | 1 | 1 |  BPI: Tuplaplatinaa |  |  |  |  |  |  |  |
| Top Gun: Maverick |  Julkaistu: 27. toukokuuta 2022  Levy-yhtiö: Interscope | 11 | 7 | 21 | 17 | 16 | 74 | 16 | 3 | — | 17 |  |  |  |  |  |  |  |  |
"—" tarkoittaa tallenteita, jotka eivät ole yltäneet listalle tai joita ei ole julkaistu ko. maassa